Lajos Portisch
Lajošas Portišas (veng. Lajos Portisch; g. 1937 m. balandžio 4 d. Zalaegersege, Vengrija) – Vengrijos šachmatų didmeistris (1961). Nuo XX a. septintojo pradžios iki 9-ojo dešimtmečio pabaigos – vienas iš stipriausiųjų pasaulio žaidėjų. Dalyvavo 12-oje iš eilės tarpzoninių šachmatų turnyrų (1962–1993), 8 kartus žaidė pasaulio šachmatų čempionato Kandidatų mačuose (1965, 1968, 1974, 1977, 1980, 1983, 1985 ir 1988). Vengrijos šachmatų čempionatuose laimėjo, ar dalijosi 1-ąja vieta, aštuonis kartus (1958, 1959, 1961, 1964, 1965, 1971, 1975, ir 1981). Treneris, šachmatų žurnalistas. Už savo aukštus pasiekimus 2004 m. buvo apdovanotas aukščiausiu Vengrijos Nacionalinio sportininko apdovanojimu.